CELEX: 62011CN0199
Language: sk
Date: 2011-04-28 00:00:00
Title: Vec C-199/11: Návrh na začatie prejudiciálneho konania, ktorý podal Rechtbank van koophandel Brussel (Belgicko) 28. apríla 2011 — Európska únia, v zastúpení: Európska Komisia/Otis NV a i.

23.7.2011   
            
            
               SK
            
            
               Úradný vestník Európskej únie
            
            
               C 219/2
            
         Návrh na začatie prejudiciálneho konania, ktorý podal Rechtbank van koophandel Brussel (Belgicko) 28. apríla 2011 — Európska únia, v zastúpení: Európska Komisia/Otis NV a i.
   (Vec C-199/11)
   2011/C 219/03
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van koophandel Brussel
   
      Účastníci konania pred vnútroštátnym súdom
   
   Žalobkyňa: Európska únia, v zastúpení: Európska Komisia
   Žalované: 
   
                
            
            
               Otis NV
            
         
                
            
            
               Kone Belgium NV
            
         
                
            
            
               Schindler NV
            
         
                
            
            
               ThyssenKrupp Liften Ascenseurs NV
            
         
                
            
            
               General Technic-Otis Sàrl
            
         
                
            
            
               Kone Luxembourg Sàrl
            
         
                
            
            
               Schindler Sàrl
            
         
                
            
            
               ThyssenKrupp Ascenseurs Luxembourg Sàrl
            
         
      Prejudiciálne otázky
   
   
               1a)
            
            
               Zmluva v článku 282, teraz v článku [3]35, stanovuje, že Úniu zastupuje Komisia; — Jednak článok 335 ZFEÚ a jednak články 103 a 104 rozpočtových pravidiel stanovujú, že dotknuté inštitúcie v administratívnych otázkach, ktoré sa týkajú ich fungovania, zastupujú Úniu s možným následkom, že tieto inštitúcie, či už výlučne, alebo nie, môžu vystupovať pred súdom; — je nepochybné, že dosiahnutie vyplatenia privysokej ceny zo strany dodávateľov atď. ako dôsledok vytvorenia kartelu spadá pod pojem „podvod“; — v belgickom práve platí zásada lex specialis generalibus derogat; — v prípade, že táto právna zásada je uplatniteľná aj v práve Únie, neprislúcha, dotknutým inštitúciám vyvinúť iniciatívu na podanie žalôb (okrem prípadov, v ktorých bola samotná Komisia obstarávateľom)?
            
         
               1b)
            
            
               (Subsidiárne položená otázka) Nemala mať Komisia prinajmenšom splnomocnenie inštitúcií na zastupovanie, aby mohla na súde zastávať ich záujmy?
            
         
               2a)
            
            
               Článok 47 Charty základných práv Európskej únie a článok 6 ods. 1 Európskeho dohovoru o ľudských právach zaručujú všetkým osobám právo na spravodlivý proces a s tým súvisiacu zásadu, že nikto nemôže byť sudcom vo vlastnej veci. Je zlučiteľné s touto zásadou, že Komisia v prvej fáze vystupuje ako verejný obstarávateľ a za vytýkané správanie, teda vytvorenie kartelu ako porušenie článku 81 [ES], teraz článku 101 [ZFEÚ], ukladá sankciu po tom, ako v tomto konaní sama viedla vyšetrovanie, aby následne v druhej fáze pripravila konanie o náhradu škody na vnútroštátnom súde a rozhodla o podaní žaloby, zatiaľ čo ten istý člen Komisie nesie zodpovednosť za obidve záležitosti, ktoré sú spojené, a to o to viac, že sa vnútroštátny súd, ktorému bola vec predložená, nemôže odchýliť od rozhodnutia o uložení sankcie?
            
         
               2b)
            
            
               (Subsidiárne položená otázka) V prípade kladnej odpovede na otázku 2a), keď teda ide o nezlučiteľnosť, akým spôsobom môže v takom prípade podľa práva Únie poškodený (Komisia a/alebo inštitúcie a/alebo Únia) v dôsledku protiprávneho konania (vytvorenie kartelu) uplatniť svoj nárok na náhradu škody, ktorý je tiež základným právom?